Jeg har Moyas rettsprotokoller. De fant en uregistrert pistol hos ham.
Den var knyttet til et trippeldrap i Nevada.
Det ga ham livstid i fengsel.
Sier du at De Marco fikk Glory til å tyste på Moya?
Mer. Han fikk henne til å plante en pistol på Moyas rom.
For å bli kvitt ham for godt.
Jeg hadde erklært ham skyldig fortest mulig.
Om ikke for din skyld, for klienten din.
Scott Glass vil gå i bestemorens begravelse.
Vi gir ham 24 timer.
Vi varsler offeret.
Hun må vite at hennes voldelige eks slipper fri, om så bare i en dag.
Offeret gikk tur til parken med hunden rundt 11.00.
En mann ventet på henne. Offerets eksmann.
Sannheten kommer snart frem.
Det blir ikke meg eller min klient som tvinger deg.
Faren din har en telefon.
Han kan bare ringe meg om kvelden.
I kveld må du si at jeg kommer på besøk.
Jeg registrerer meg ved porten som hans og Moyas advokat.
La oss spise litt, Eddie.
Agent James De Marco, DEA.
Hyggelig å møte deg.
Hva gjør du i bilen min? Følger du etter meg?
Nei, jeg gjør ikke det.
Hvor er sjåføren min?
Aner ikke.
Unnskyld at jeg skremte deg.
Jeg ville sjekke en advokat som har prøvd å stevne meg.
Så går du inn på kontoret hans. Jobber dere sammen?
Går det bra?
Det går bra, Eddie. Bare gi oss et øyeblikk.
Hva vil du, De Marco?
Jeg vil hjelpe deg så du ikke driter deg ut.
På hvilken måte?
Du er fra Mexico, ikke sant?
Født i LA. Oppvokst i Mexico, ja.
Vet du at i Mexico straffeforfølger de aldri tenåringer som voksne?
De blir straffeforfulgt som mindreårige.
Kan ikke fengsles lenger enn til 18.
Kjekt å vite, men jeg er advokat her.
Derfor rekrutterer kartellene tenåringer som snikmordere.
Kaller dem sicarios. Om de blir tatt, får de et år, kanskje to.
Når de blir 18, er det tilbake på jobb.
Har du et poeng?
Da han var 16, innrømte Hector Moya
i en rettssal i Tijuana at han hadde drept sju personer.
Tre av dem torturerte han for å få informasjon.
Ett lik etterlot han i ørkenen med en klapperslange rundt halsen.
Det ga ham navnet La Culebra.
Dette er mannen du vil sette fri.
Nei, jeg prøver å få løslatt Julian La Cosse, klienten min.
Én ting om Hector Moya.
Vil du få noen i fengsel for livet? Still dem for retten.
Retten? Det er sjarmerende.
Dette er en krig.
Du må velge hvilken side du er på. Noe må ofres.
Skal du snakke med meg om valg?
Hva med Gloria Dayton? Var hun et valg?
Var hun et offer? Vet du hva?
Faen ta deg. Det finnes lover.
Kom deg ut.
Dennis Wojciechowski.
Hva?
Etterforskeren din og kona hans. Be dem spørre meg om de vil vite noe.
De trenger ikke å ta mapper og hviske spørsmål.
Jeg er her.
Alltid.
Sikker på at det går bra?
Beklager. Jeg hentet kaffe, og jeg låste døra.
Det går bra, Eddie. La oss komme oss vekk herfra.
Og jeg trenger ikke kaffe.
LOVEN I EN LINCOLN
God morgen.
God morgen. Hvem er det?
- Det er Jessica, praktikanten vår. - Har vi det?
Ja, vi er fortsatt opptatt, Mickey. Og vi har pan dulce fra Monarca.
- Jeg er ikke sulten. Takk. - Hva sa du akkurat?
Agent James De Marco fra DEA besøkte meg i går.
- Han ventet på meg i bilen. - Hva?
- Hvor var du? - Det er ikke hans skyld.
De Marco gjør ingenting midt på dagen.
- Hva ville han? - Skremme meg.
Han ba meg holde meg unna Moyas sak.
- La meg gjette. Det fungerte ikke. - Ikke bare det. Jeg skal gjøre mer.
Hva snakker du om?
Vi får straks en ny klient.
Hector Moya.
La meg omformulere.
Hva faen snakker du om?
Moyas habeas-anmodning og Julians drapsrettssak henger sammen.
Alt er én sak.
De Marco fikk Glory til å plante en pistol på Moya.
Han trodde ikke det ville slå tilbake.
Så fant han ut at Glory ble stevnet.
Hva om han ville få henne til å tie?
Det gir mening, men vi må bevise det.
Det gjør vi ved å bruke Moyas sak for å flytte mistanken til De Marco.
Jeg må bare få Moya til å ansette meg.
- Hvordan? - Jeg skal møte ham i morgen.
Mickey, dette er sprøtt. Vanvittig.
Sykt. Det er loco. Må jeg fortsette?
Du skal til en kartellsjef som hater deg
fordi du fikk ham fengslet, og be om å få representere ham?
Ja, det stemmer.
Vi må finne ut hva som skjedde da Glory ble drept,
og hvordan Neil Bishop passer inn.
Vi har lett etter en forbindelse mellom Bishop og Hector Moya.
Kanskje vi burde se etter en mellom Bishop og De Marco.
Jeg snakket med en fyr som pleide å lappe sammen langere.
Han fortalte meg om et par kartelldrap i Valley
som Bishop kan være knyttet til.
Nevnte han De Marco?
Nei, men hvis det var narkodrap,
er det logisk at DEA også var involvert.
Vi må finne en sak Bishop jobbet med hvor de kunne ha møttes.
Politiet kommer ikke til å gi oss Bishops gamle mapper.
En offisiell forespørsel kan ta flere måneder.
Ransakelsesordre.
Når de utstedes, blir de offentlige,
og du kan søke på Bishops navn.
Kryssreferer og jobb bakover.
- Vi kan gjøre det. - Bra.
- Vi skal til Victorville i morgen. - Jeg elsker bilturer. Jeg tar med snacks.
Og én ting til.
Gud, det er mer.
Jeg undersøkte referatet fra Moyas rettssak.
Pistolen Glory plantet, var fra en våpenbutikk i Vegas.
Eieren heter Budwin Dell.
Han vitnet om at han solgte pistolen til Moya.
- For noe tull. - Kan du sjekke det i kveld?
Jeg må ta med noe til Hector Moya.
Drar jeg nå, kan jeg være i Vegas innen middag.
Jeg håper du vet hva du gjør.
Du tråkker i et motbydelig ormebol.
Vi har to klienter her.
Én er Julian, som blir uskyldig dømt for drap
om vi ikke forsvarer ham, den andre er Glory Days.
Noen brukte og kastet henne.
Vi skylder henne å finne ut hvem og hvorfor.
Vi får sette i gang.
Jøss. Mikrofonslipp.
Burde nok dra før trafikken blir verre.
Ta meg med til Vegas.
Eller Reno.
Hvor som helst, bare ikke dette kontoret.
Herregud. Du er en vandrende biceps. Spis karbohydrater.
Kanskje ett.
Takk, Jessica.
RANSAKELSESORDRE OG BEEDIGET ERKLÆRING
BETAL FEMTEN TUSEN DOLLAR TIL LETTS DANCE, LLC
Faen.
Hva er det?
Noe Mickey må se.
- Noe om saken vår? - Ikke om vår sak.
Hei!
Jeg gikk gjennom de gamle drapsrapportene
og så absolutt ikke på Live with Kelly and Mark.
Det var bare på i bakgrunnen mens jeg jobbet.
Kan du tro at folk sier jeg ligner på Kelly? Hun er veldig pen.
Men det er ikke viktig. Det viktige er dette.
En innbygger i Silver Lake knivstukket og drept på en tursti i nærheten.
Hennes påståtte angriper?
Eksmannen, som nylig sa seg skyldig i familievold,
men var på permisjon fra fengsel.
- Mer om dette og... - Faen.
Visste du om dette?
Nei, hun... Hun avlyste middag i går.
Nå vet du hvorfor. Du skal vel ringe henne?
Nei, hun ville ikke se meg, Lorna.
Mickey, hun må være veldig lei seg.
Du burde ringe henne.
Hva?
Jeg vet ikke, Lorna. Det virker som en kjæreste-greie.
Hun sa tydelig ifra at hun ikke ville ha det.
Hver gang jeg ber om mer, dytter hun meg vekk.
Jeg vil ikke være klengete.
Herregud. Hvor gammel er du? Spurte du ikke hvorfor hun avlyste middag?
Jeg sendte henne en tommel opp.
- Sendte du henne en emoji? - Ja.
Du vet vel at det er passiv-aggressivt?
Hva mener du? Det betyr "ok".
Ikke for de unge, visstnok.
Hør her.
Mickey, jeg tror du liker henne mer enn du sier.
Og jeg tror hun liker deg mer enn hun sier.
Hei.
Ring henne.
Dette er Andrea Freemann. Legg igjen en beskjed.
Hvis du er heldig, ringer jeg.
Hei, Andy. Det er meg, Mickey Haller.
Jeg så nyhetene, og jeg er lei for det.
Jeg vil bare si
at jeg er her hvis du vil snakke,
eller om du trenger noe, greit?
Bare...
Håper det går bra med deg.
Greit. Ring meg, Andy. Ha det.
Faen.
TAPT ANROP
TELEFONSVARER
Andrea.
- Vanessa. - Går det bra?
Jeg overlever. Hvor står vi i Shelby-saken?
Forsvaret krever kongressmedlemmets e-poster.
Vi ga dem e-postene mellom kongressmedlemmet og klienten.
Vil de ha statshemmeligheter?
Vet ikke. Dommer Swidler har en høring i morgen.
Ok.
Skriv et notat for meg. Oppsummer de relevante lovene. Jeg skal...
Hvem er det?
Faren til Deborah Glass.
Mine dypeste
kondolanser.
Om det er noe jeg eller kontoret mitt kan gjøre...
Takk.
Jeg må identifisere henne.
Jeg har ikke klart det ennå.
- Jeg kan be noen følge deg. - Nei.
Har du barn, Ms. Freemann?
Nei.
Debbie og jeg var ikke alltid nære venner.
Spesielt etter at moren døde.
Noen ganger tror jeg hun giftet seg med det dyret for å trosse meg.
Men etter at hun forlot ham,
begynte vi å bygge opp igjen.
Det var fint.
Det var veldig fint.
Nå...
Jeg forstår bare ikke hvorfor han ble sluppet ut.
Det er en vanlig ordning når noen sier seg skyldig.
De får slippe ut for et bestemt formål, men bare med rettens godkjennelse.
- Det var en familiebegravelse. - Hun var livredd ham.
Hun sa hun skulle flytte ut av delstaten om han ikke ble fengslet.
Jeg sa det til henne. Jeg...
Jeg sa ingen fare,
hun ville bli beskyttet.
DELLS VÅPENHANDEL
Desert Eagle. Godt valg.
Enda kraftigere enn en Magnum med praktisk selvlading.
Vakker, ikke sant?
Litt for kjedelig for meg.
Har du noe med litt mer stil?
Det er den eneste modellen på lager, men vi kan tilpasse den.
Dødningehode på grepet. Hva som helst.
Noen sa faktisk at de kjøpte en spesiallaget Desert Eagle her.
Faktisk
er det den der.
Ser den kjent ut?
Hvem faen er du?
En interessert part
som jobber for en forsvarsadvokat for en drapssiktet.
Hva har det med meg å gjøre?
Du vitnet om at du solgte pistolen
til denne mannen
med Arizona-førerkort.
Han heter Reynaldo Santé. Men det er et falskt navn, ikke sant?
Han heter Hector Moya. Det må da høres kjent ut.
Hva enn jeg vitnet om, så var det sannheten.
Tror du jeg vil involvere meg i en kartellsak?
Jeg er bare en bedriftseier som prøver å klare meg.
Det er det som plager meg.
En fyr som Hector Moya kan kjøpe våpen fra hvor som helst på planeten.
Så hvorfor, av alle steder, ville han kjøpe et våpen herfra?
Du vil virkelig ikke irritere meg her.
Og med mindre du har et skilt, har jeg ikke mer å si til deg.
Fjern deg fra butikken min, takk.
- Takk. - Ja.
Én time i Vegas og du er allerede utro?
Det er kona til Budwin Dell.
Rullebladet hans er rent, så du må sjekke hennes.
Budwin var lite samarbeidsvillig.
Hvis han lyver for De Marco, må han ha en grunn.
Jeg trenger ingen bakgrunnssjekk for å se at hun har en Peekaboo.
Hva er det? Veska? Er den dyr?
Om den er ekte.
Låsen ser riktig ut, så jeg tror den er det.
Hvor mye?
Sju eller åtte tusen.
Men avhengig av alder eller hva den er laget av,
kan den koste så mye som 30.
Tretti tusen?
Du kan ikke bo i ei veske.
Jeg vil heller ha et hus,
men jeg blir ikke sur av en Fendi.
Når trenger du sjekken?
Helst før sykkelen min blir til et gresskar.
Så mystisk. Elsker deg. Ha det.
Jeg måtte bare skru av mobilen.
Det ga seg ikke.
Jeg prøvde å bare jobbe, men...
Jeg måtte møte faren til Deborah Glass.
Han fløy hit fra Ohio.
Han mistet sin eneste datter.
Jeg er så lei for det, men det er ikke din skyld.
Ikke si det.
Ikke si at det ikke er min skyld.
Det er ikke det.
Var mannen hennes ute mot kausjon?
Hva? Snakk til meg, Andy. Hva skjer?
Jeg har ikke sagt...
...dette til noen.
Jeg dreit meg ut.
Veldig.
Mannen til Deborah Glass var ute på en Cruz-fraskrivelse,
og jeg skulle ringe og informere henne.
Du...
Faen, Andy.
Jeg skulle akkurat til å ringe henne.
Og så kom Suarez inn på kontoret mitt og snakket om en forfremmelse.
Sjef for grove forbrytelser. Så hadde vi et personalmøte,
og så glemte jeg det.
Dagen forsvant, Mickey. Jeg ringte henne ikke.
Hvis jeg hadde advart henne, hadde hun tatt forholdsregler.
Hun kunne ha dratt utenbys, endret rutinen sin...
Kanskje hun ikke hadde gjort det. Det er umulig å vite.
Ikke gjør dette mot deg selv.
Ok, du gjorde en feil. Du kunne umulig ha forutsett dette.
Om bare jeg kunne tro det.
Jobben vår er rotete.
Vi blir for involvert. Tro meg. Jeg går gjennom det nå.
Men vi er advokater. Vi er ikke superhelter.
Vi gjør feil noen ganger.
Kanskje du gjør feil.
Ok, det er den Andy jeg kjenner.
Kanskje dette er din første og siste feil?
Det er gratis.
Greit, alle sammen. Klar med terningene.
Kom igjen, ni!
Det er en sjuer. Line away.
Kom med dem.
Det er grusomt.
Har du noe sterkere, Amber?
Om du vil ha en sterkere drink, må du betale i baren.
Hva om jeg ikke vil ha en drink?
Parkeringsplassen. Ved ansattinngangen. Om en halvtime.
Vekk fra døra. De har kameraer.
Hvem er bølla?
Tror du jeg er dum? Jeg vil ikke bli svindlet.
To poser. To for 350.
Seriøst?
Ikke rart du har råd til den dyre veska.
Skal du kjøpe eller fleipe?
Ingen av delene.
Jeg undersøker en løgnaktig forklaring din verre halvdel ga i en rettssak.
Greit, vi er ferdige. Samme hvem du er, kan du dra til helvete.
James De Marco.
Han kontrollerer deg, ikke sant? Vil du slippe unna?
Snakk med meg.
Hei. Du er tidlig oppe.
Jeg må til en forhåndshøring. Må hjem og skifte.
Du kan be om en utsettelse.
Ta deg en fridag.
Du er veldig snill, Mickey, men...
...jeg klarer meg.
Det beste for meg er å jobbe.
Jeg trives der.
Greit. Vil du komme i kveld?
Vi kan se på film, lage popkorn.
Jeg lager det på komfyren. Mye smør.
Det er veldig gammeldags.
Og veldig huslig.
Hva synes du om det?
Jeg hater det ikke.
Ringer senere, ok?
Hallo?
Å. Hei, Lorna. Kaffen er varm.
Flott. Hva gjør du her så tidlig?
Jeg begynte å gå gjennom Bishops gamle saker.
Jeg snevret det ned til Valley, skrev ut det relevante og satte det i permene.
Jeg søkte også i avisarkivene
etter artikler om drap Bishop etterforsket.
- Seriøst? - Ja. Se på dette.
Hvor mange drap kan det være, ikke sant?
Det er mange.
Er alle disse i Valley?
Du og Cisco burde huske det når dere kjøper hus.
Rød tegnestift: drap. Blå: ran og drap. Grønn: narkorelatert.
Jeg nummererte sakene og lagde et regneark så det er lett å søke i dem.
- Gjorde du alt dette i morges? - Jeg fikk ikke sove, så jeg kom tidlig.
Hvor tidlig?
Ok. Kanskje jeg aldri dro.
Izzy, går det bra?
- Femten tusen? Hva er dette for? - Jeg leide ut studioet til Cats program.
Hvorfor er det et problem?
Jeg trodde jeg skulle danse igjen, ikke leie ut lokaler.
Noen ganger føler jeg at livet mitt skjer med meg.
Kanskje jeg må gi slipp på mitt gamle jeg.
Eller kanskje du lærer å være deg selv igjen.
Og du finner ut av det. Du må bare være i øyeblikket.
Det er det Eddie sier LeBron sier, ikke sant?
Greit.
Tilbake til drapene!
Vår venn De Marco har et mønster.
Han bruker skiltet for å få folk i trøbbel,
og tvinger dem til å gjøre drittjobben for ham.
Lorna fant ut at Amber Dell
ble tatt for besittelse med hensikt for noen år siden.
Men da DEA ble involvert,
gikk saken ingensteds.
La meg gjette. Fordi mannen hennes løy om pistolen i Moyas rettssak.
Bingo. Men jeg vet ikke om de vil vitne.
Det kan bli stygt om du prøver å tvinge dem.
Vi kan tenke på det senere.
Jeg kan bruke dette til å få med Moya.
Bra jobbet.
Ikke noe problem. Lykke til.
Å, Mick.
Ja?
Vær forsiktig.
Ja. Alltid.
- Er du sulten? - Ellers takk.
Sikker? Jeg har noe som roer nervene.
Den har jeg hørt før.
Bacon og egg-sandwich fra Bagel Broker.
Den skal være LAs beste.
Jeg spurte ingen på kontoret fordi det ville blitt en debatt.
Dere er intense når det gjelder mat.
Ja, det er vi.
Hør her.
Når vi kommer frem,
håper jeg det er greit at jeg venter i bilen.
Fengsler skremmer meg.
Ja. Jeg klandrer deg ikke. Jeg hadde ventet i bilen om jeg kunne.
Da jeg var seks, tok mamma meg for å besøke fetteren min.
Jeg var så redd at jeg ba mamma om penger til automaten.
Jeg spiste fem poser Fritos. Nå orker jeg ikke lukta engang.
Kan jeg spørre om noe?
Hva som helst.
Er du sikker på at du vil hjelpe Hector Moya ut?
Jeg har ikke noe valg, Eddie.
Jeg må hjelpe Moya for å hjelpe Julian. Saken hans avhenger av det.
Men folk som Moya gir oss et dårlig rykte.
Nok folk tror at alle latinoer er kriminelle.
Ja. Hector Moya er ingen engel.
Det endrer ikke at han ble lurt.
Hvis noen skal fengsles resten av livet,
må det være for noe de har gjort.
Kanskje for de fleste. Men i dette tilfellet, hvem bryr seg?
Det er min jobb å bry meg. Det er derfor jeg er forsvarsadvokat.
Liker du sandwichen?
Nydelig. Ikke si noe til Lorna.
Hun foretrekker Maurys i Silver Lake.
Vi har gitt aktor flere forespørsler.
Og selv om de har gitt oss noe materiale,
har de ikke oppfylt sine forpliktelser.
Ms. Freemann sier det er konfidensielt,
men Hill-saken gjør det helt klart
at uten lovens nødvendighet,
er det intet unntak for å nekte forsvaret tilgang.
Dette er ikke mer
enn aktors gjennomsiktige forsøk på å forsinke.
Hvis Ms. Freemann har en annen forklaring,
har hun ikke delt den med retten,
men jeg mistenker at det er fordi...
Ms. Freemann, hva sier du?
Ms. Freemann?
Går det bra med deg?
Vi tar en ti minutters pause.
Andrea, går det bra?
Om du har mer enn 70 dollar i kontanter, må du legge det igjen her.
Jakke, belte, alle smykker som kan utløse detektoren.
Du skal feste denne til beltet.
Hvis du føler at livet ditt er truet, riv den av, så kommer vi.
Og om det er for sent?
Åpne!
Hallo, Sly. Lenge siden.
Ikke lenge nok.
- Fin dress. - Om bare jeg kunne si det samme.
Hvordan har du det her inne?
Jeg hadde klienter som trivdes i fengsel.
De syntes det var enklere enn gata. Mat, rene klær, seng.
Ja.
- Jeg hadde noen sånne. - Jeg er ikke en av dem.
Dette er et helvete på jord.
Pleide å spise lunsj hver dag på Water Gill.
Du savner de små detaljene mest.
Ja.
Hvor mye lenger?
La oss se. 341 dager, men hvem teller?
Jeg skulle si minutter også, men jeg er mer avslappet nå.
Snakket du med Moya om at jeg blir med på drømmelaget?
Ja, faktisk. Han lar meg bestemme.
- Jaså? - Ja.
Fortell meg om ham. Hvordan ble du rådgiveren hans?
Jeg er den eneste advokaten her for tiden.
Han kom til meg, sa han ble lurt og ba meg om hjelp.
Trodde du på ham?
Her er greia.
Han innrømmer pulveret, ikke sant?
Og mye annet du og jeg ikke vil tenke på,
men han sverger på at pistolen var plantet.
Hvorfor lyve om det?
- Sa han hvem som plantet den? - Han trodde det var politiet.
Så ble han arrestert av LAPD.
Da du inngikk avtalen med statsadvokaten. Du husker vel den delen?
Hector visste det ikke. De bare braste inn
og fant kokain og pistolen på rommet.
FBI tok fort over.
Og vips, han vinner livstid.
Når bestemte han seg for at dette har med Glory Days å gjøre?
Det var meg.
Jeg spurte om det den første drittadvokaten hans glemte.
Hvem hadde tilgang?
Dama di var visst ikke den eneste hora som besøkte Hector.
- Trina Trixxx. - Ja. Blant andre.
En venn sjekket navnene i politidatabasen.
Og Glory var den eneste som ble kverka tre dager før Hector.
Du bør vite at Hector likte Glory.
Han trodde ikke at hun tystet.
Jeg antok at hun var nødt. Og ikke på grunn av anklagene.
Noen truet henne. Det stemte for ham også.
De Marco.
Hvordan fant du Glory? Stevnet henne? Hun flyttet, fikk nytt navn...
Sønnen min er ikke helt idiot, ok?
Han tok bildet fra arrestasjonen og gikk gjennom alle eskortesidene.
Det tok noen dager, men han fant henne.
Han skrev ut nettsiden hennes og viste den til Hector.
Og når stevnet du henne?
Junior tok seg av det.
Ja. Under ditt våkne øye.
Hvor lang tid mellom stevningen og drapet på henne?
Rundt ei uke.
Klienten min drepte henne ikke. Det gjorde dere.
Du og sønnen din da dere ga henne stevningen.
- De Marco ville ikke la henne vitne. - Jeg er ikke dum.
Sønnen min sa at stevningen var hemmelig.
Ja, men Glory døde fortsatt en uke senere.
Enten vet ikke sønnen din hva hemmelig betyr,
eller du innser at du tråkket i et ormebol.
- Du vet ikke hva du snakker om. - Jo. Du vet det også.
Trodde du ikke noen ville se at stevningen var forfalsket?
Du var redd De Marco overvåket tinghuset, så du prøvde å forfalske en stevning
så han ikke fikk vite det. Dere to klovner har kløna fra begynnelsen.
Bare dra til helvete, Haller.
Hva sier du til det?
Og du kan glemme Moya. Du treffer ham ikke.
Sett deg. Jeg er ikke ferdig.
Går du ut, lover jeg
at advokatforeningen vil ødelegge din lille Mini-Me.
Kanskje de holder deg her lenger også.
Hva sier du til det?
Noen år til med servelat på loff til lunsj, hver dag klokka 10.30.
- Du er virkelig en drittsekk. - Ja, jeg er en drittsekk.
Spesielt når jeg har en uskyldig klient siktet for drap.
Sly, du vet at Junior ikke klarer det.
Ikke uten hjelp.
Kom igjen.
Er du klar?
Ja.
Ikke jeg.
Han.
Kom.
Åpne porten!
Lykke til.
Adios, amigo.
Trenger ikke denne lenger.
Ikke vær redd, Mr. Haller. Som du ser, har jeg visse privilegier.
Du er trygg hos meg.
Takk.
For seks måneder siden ville jeg drept deg pinefullt.
Deg og Glory Days.
Jeg forteller deg dette fordi
bare en idiot vil tro at jeg ikke hadde motiv.
Men jeg gjorde det ikke.
Jeg hadde fått dere til å forsvinne.
Så klapperslangen i senga kom ikke fra deg?
Klapperslangen er ikke min stil.
Men du legger igjen et lik i ørkenen, og hvem vet hva som klatrer på det?
Så tar noen et bilde,
og du får et kallenavn du aldri ba om.
Bare så du vet det,
gjorde jeg bare jobben min i fjor.
Forsvarte klienten min etter beste evne.
Dine regler, dine lover.
I min verden er en tyster en tyster. Og tystere forsvinner.
Noen ganger advokatene også.
Men du vil visst hjelpe meg.
Du trenger min hjelp.
Pistolen de fant, var ikke din, og jeg tror jeg kan bevise det.
Den løgneren.
Ja. James De Marco tok kona hans i å selge kokain.
Han mente hun var nyttigere om hun skyldte ham enn i fengsel.
Han bruker folk.
Dette er en veldig farlig bransje.
Forstår du risikoen?
Jeg forstår at de som gjorde dette,
vil gjøre alt for å hindre at historien deres blir kjent.
Det var derfor de drepte Glory Days,
og det er derfor vi må være forsiktige til vi kan fortelle alt under rettssaken.
Når vi får dem i retten, kan de ikke gjemme seg bak skiltene.
De må komme ut og ta ansvar.
Gloria.
Var hun viktig for deg?
Jeg prøvde å hjelpe henne, men jeg mislyktes.
Det viktige nå, er at jeg har en klient feilaktig beskyldt for å ha drept henne.
Jeg kan ikke svikte dem. Så hjelp meg. Jeg lover å hjelpe deg.
Høres bra ut?
Hector, hvor mange prosent av habeas-begjæringene tror du
fører til at en fange løslates?
1,8 %.
Sylvester nevnte aldri det.
Sylvester er ikke advokat lenger. Forstår du det? Det betyr to ting.
Én er at det du sier til ham, ikke er beskyttet.
Det er ingen taushetsplikt, for han er ikke advokat.
To, det betyr at din ekte advokat er Sylvesters sønn,
som ikke har peiling.
Uten meg har du ingen sjanse.
Hva trenger du fra meg?
Bare sannheten.
Politiet fant falsk ID under navnet Reynaldo Santé i leiehuset ditt.
Du sa at den ble plantet med en pistol, men det er ikke sant, eller?
ID-var min, men ikke pistolen.
Og du brukte den ID-en på andre turer til LA?
Ja.
Møtte du Glory Days og Trina Trixxx på tidligere turer til LA?
Før hun tystet,
var Gloria favoritten min.
Ok.
Det var alt for nå. Hvis vi har en avtale.
Vi har en avtale.
Greit. Vær forsiktig.
Som sagt, disse folka gjør alt for å hindre at dette blir kjent.
Mr. Haller.
Jeg har beskyttelse.
Jeg blir overvåket til enhver tid.
Sørg for at du har det samme.
Greit. Jeg tar kontakt.
FØDERALT FENGSEL GJEST
Dette er Mickey Haller. Legg igjen en beskjed.
Hei, det er Andy.
Jeg kan ikke i kveld.
Jeg skal forklare neste gang jeg ser deg.
Ok?
Ok.
Ha det.
Jeg har lest meg blind på alle disse.
Ordet stevning burde være ulovlig. Det ser bare mer og mer feil ut.
- Vi trenger mer kaffe. - Jeg henter.
Selv om dette er brutalt,
hadde det vært mye verre uten forarbeidet ditt.
Tusen takk for det.
Og du er veldig organisert.
Lisa er min favoritt-Simpson.
Et av mine skjulte talenter.
Montgomery og Victory.
Det kan være dette vi leter etter. Et dobbeltdrap
på Montgomery Avenue ved Lake Balboa.
To mistenkte narkolangere som leide et hus.
Se hvem som fikk saken.
Hallo, Mr. Bishop.
Saken ble aldri avsluttet, men denne dukket opp i avissøket også.
Cowabunga.
Sa noen "cowabunga"?
Cisco!
Du stakk ikke av med servitrisen.
Jeg elsker bare deg, søta.
Gode nyheter?
Vi kan ha knyttet Bishop til De Marco.
Og du kan ha funnet veien til mitt hjerte.
Bare en liten gave fra Vegas.
Denne bør være falsk.
Den er falsk, men ingen andre enn deg ser det.
Jeg bryr meg ikke engang.
- Hva er i den andre posen? - Jeg har en veske til Izzy også.
Det er ikke min stil.
Så lite tro du har.
Du kjenner meg.
- Takk. - Vis meg hva dere har.
Ja.
Så...
- Hvor er fetteren din nå? - Hva?
Han du besøkte i fengselet da du var seks?
Å. Han skjerpa seg heldigvis.
Han er mekaniker i Vernon nå. Han er gift, ingen barn.
De reiser ofte.
Jeg skal til Costa Rica med dem neste år.
Det er bra, Eddie.
Beklager det jeg sa tidligere.
Jeg vet du ikke ville hjulpet Moya uten å tenke gjennom det.
Vi har ham. Hector Moya er om bord. Vi må bare...
Greit, samme det. Vi koblet sammen Bishop og De Marco.
Seriøst?
Seriøst. DEA konsulterte på et dobbeltdrap i Valley
som Bishop etterforsket.
Kontakten min i LAPD bekreftet at De Marco var oppført som kontakt.
Bra. Vi kan bevise en gammel forbindelse,
men vi må bevise at den er der nå.
Det er morgendagens problem.
Vi trenger en pause. Izzy var her hele natta.
Vi har ikke tid til pauser.
Bishop fulgte ikke etter Glory alene.
De Marco sto bak på et vis. Vi må vite hva som skjedde.
Greit, vi graver videre.
Men du må spandere mye sushi.
Hva enn som trengs.
Julians frihet avhenger av det, og kanskje livet hans.
- Mr. Haller? - Ikke nå.
Vi er tilbake rundt 18.00.
- Mr. Haller? Mr. Haller! - Ikke nå, Eddie. Hva?
Mickey?
Mickey, går det bra?
Mickey?
Hva skjedde?
Mickey!
Svar meg!
Eddie?
Eddie.
BASERT PÅ BØKENE AV MICHAEL CONNELLY
Tekst: Marte Fagervik